cyanic-selkie/wikianc huggingface dataset:
Inuïete
Inuïete is die naam van die Eskimo's van Groenland en Kanada vir hulself. Die Eskimo's van Alaska word Yupik genoem en is verwant aan die Siberiese Yupiks van die noordooste van die Russiese Verre-Ooste.
FreeMind
Kenmerke
Lêerformaat is in XML variant.
Flashblaaier – Daar is 'n oopbron Flashblaaier vir Freemind beskikbaar.
Inuïete
Naam
Die woord "Inuïet" word meestal as sinoniem vir "Eskimo" gebruik omdat sommige Eskimo's laasgenoemde naam as neerhalend beskou. Die Inuïtiese Sirkumpolêre Konferensie van 1977 in Barrow, Alaska, het besluit om die woord Eskimo oorkoepelend met die woord Inuïet te vervang, ongeag watter plaaslike naam gebruik word. In Afrikaans word dié tradisie gevolg.
Tale
Die Inuïete praat verskillende tale van die Eskimo-Aleoetiese taalgroep (die Inuïtiese tale), waarvan Inuktitut in Kanada en Groenland die meeste sprekers het. Die Inuïete het nie ’n letterkundige tradisie nie, maar besit ’n ryk skat van mondeling oorgelewerde mites en verhale, die Inuïtiese mitologie.
PAIGC
Afrika Party vir die Onafhanklikheid van Guinee en Kaap Verde (Portugees: Partido Africano para a Independência da Guiné e Cabo Verde (PAIGC) was 'n versetbeweging en is 'n politieke party in Guinee-Bissau en tot 1981 in Kaap Verde.
Die party is in 1956 gestig om 'n weerstandsbeweging te lei wat na onafhanklikheid van Guinee-Bissau en Kaap Verde gestreef het. Die belangrikste stigter was Amílcar Cabral, landbou-ingenieur, skrywer en politikus, wat die PAIGC tot 'n formidabele guerrilla-beweging opgebou het en wat ook 'n leidende rol gespeel het in die stryd om onafhanklikheid van die Portugese kolonies in Afrika.
Na Guinee-Bissau se onafhanklikheid in 1973 (deur Portugal in 1974 erken), en Kaap Verde se onafhanklikheid in 1975, was die party 'n marxistiese-leninistiese eenheidsparty. Tot voor die die staatsgreeppoging teen die president van Guinee-Bissau Luis Cabral in 1980, het die PAIGC gestreef na 'n unie tussen Guinee-Bissau en Kaap Verde. Daarna is staatkundige en partybande tussen die twee lande verbreek.
Die PAIGC-tak in die Kaap Verde het in 1981 sy naam verander na PAICV (Afrika Onafhanklikheidsparty van Kaap Verde).
Vikings (televisiereeks)
Vikings is geïnspireer deur die sagas oor Ragnar Lodbrok, 'n Wiking wat een van die bekendste legendariese helde in die Noorse mitologie was. Hy was veral berug vir sy aanvalle op Angel-Saksiese Engeland en die Wes-Frankiese Ryk. In die reeks word Ragnar as 'n boer uitgebeeld wat beroemd raak vanweë sy strooptogte op Engeland en eindelik 'n Skandinawiese koning word, met die ondersteuning van sy familie en medevegters. In die latere seisoene volg die reeks die doen en late van sy seuns en hulle avonture in Engeland, Skandinawië, Kiëf-Roes, die Mediterreense streek en Noord-Amerika.
Historiese onakkuraatheid
Lars Walker kritiseer in die tydskrif The American Spectator die reeks se uitbeelding van vroeë Wikingregering (wat teenwoordig word deur graaf Haraldson) as outokraties eerder as demokraties. Joel Robert Thompson het die Skandinawiërs se oënskynlike onkunde oor die bestaan van Brittanje en Ierland gekritiseer, asook van die doodstraf eerder as voëlvryverklaring (skoggangr) as hulle ernstigste straf.
Monty Dobson, 'n historikus aan die Central Michigan University, het die uitbeelding van Wikingklere gekritiseer, maar ook gesê reekse soos Vikings kan steeds 'n nuttige opleidingsinstrument wees. Die Noorweegse koerant Aftenposten het berig die reeks het die tempel by Uppsala verkeerdelik as 'n staafkerk in die berge uitgebeeld, terwyl die historiese tempel op plat grondgebied geleë was, en staafkerke is kenmerkend van latere Christelike argitektuur.
Baie karakters is op werklike mense en legendes geskoei of deur hulle geïnspireer, en gebeure wat uitgebeeld word, is rofweg op historiese feite geskoei. Die geskiedenis van meer as 'n eeu is gekondenseer; mense wat nooit sou ontmoet het nie, word uitgebeeld as van dieselfde ouderdomsgroep, met die geskiedenis wat vir dramatiese effek aangepas is. In Seisoen 1 vind die Wikingaanval in 793 op die Lindisfarne-abdy plaas (voor die geboorte van die werklike Rollo). In seisoen drie neem dieselfde karakters van min of meer dieselfde ouderdom deel aan die Beleg van Parys van 845. Teen dié tyd was koning Egbert dood en Ethelwulf was reeds op die troon. Rollo laat sy volgelinge vermoor en veg teen sy mede-Wikinge, terwyl hulle in die geskiedenis gekry het wat later Normandië sou word.
Min is bekend oor die Wikinge se godsdienspraktyke en die uitbeelding daarvan is hoofsaaklik fiktief. Toe aan Katheryn Winnick gevra is hoekom sy die siener se hand gelek het, het sy geantwoord: "Dit was nie oorspronklik in die draaiboek nie en ons wou net iets doen wat uniek en anders was." Die vervaardiger Michael Hirst het gesê: "Ek moes veral vryhede neem met Vikings omdat niemand vir seker weet wat in die Donker Eeue gebeur het nie . . . ons wou hê mense moes daarna kyk. 'n Historiese weergawe van die Wikings sou honderde mense bereik het, soms duisende. Hier moet ons miljoene bereik."
Die uitbeelding van die Christendom in die reeks is ook ietwat omstrede. In die vierde episode van die tweede seisoen word gewys hoe die biskop van Wessex kruisiging as straf vir afvalligheid toepas, hoewel dit meer as vier eeue tevore deur keiser Konstantyn die Grote verban is, en dit sou godslasterlik vir die Christelike bevolking gewees het.
Kerkkraai
Die kerkkraai (Coloeus monedula, Engels: Western jackdaw, Nederlands: kauw) is ’n sangvoël in die familie Corvidae. Hulle kom voor dwarsoor Europa, Wes-Asië en Noord-Afrika. Hulle migreer nie eintlik nie, hoewel noordelike en oostelike bevolkings in die winter suid migreer. Vier subspesies word erken wat kan verskil wat die kleur van die vere aan die kop en agternek betref. Linnaeus het die spesie eerste amptelik beskryf en dit die naam Corvus monedula gegee.
Kerkkraaie is 34-39 cm lank. Hulle het swart vere, ’n grys agternek en kenmerkende vaalgrys irisse. Hulle gesels graag en word in klein groepe met ’n ingewikkelde sosiale struktuur aangetref in plaasstreke, oop struikgebiede, aan kranse aan die kus en in stede. Nes hul verwante is kerkkraaie intelligent; hulle is al gesien waar hulle gereedskap gebruik. Hulle is omnivore en eet ’n groot verskeidenheid plante en ongewerweldes, sowel as oorskietkos in stedelike gebiede. Kerkkraaie is monogaam en bou eenvoudige neste van stokkies in bome en aan kranse en geboue. Hulle lê sowat vyf vaalblou of blougroen eiers met bruin spikkels op ’n slag wat deur die wyfies uitgebroei word.
Etimologie
Die Afrikaanse naam kom van die feit dat hulle daarvan hou om hul neste aan geboue soos kerke te maak.
Taksonomie
In ’n studie van 2000 is bevind die genetiese verskille tussen kerkkraaie en die ander lede van Corvus is groter as binne die res van die genus. Daarom het Pamela Rasmussen weer die genusnaam Coloeus, wat in 1829 deur Johann Kaup gevestig is, gebruik in haar boek Birds of South Asia (2005). Dit is ook in 1982 deur Hans Edmund Wolters in Duits gebruik. In DNS-studies van 2007 is bevind die kerkkraai en die nabye verwante C. dauuricus van Oos-Rusland en China is basaal tot die kern-Corvus-klade. Sedertdien gebruik die Internasionale Ornitologiese Kongres weer die name Coloeus monedula en Coloeus dauuricus op sy amptelike lys.
Subspesies
Daar is vier erkende subspesies van die kerkkraai. Alle Europese subspesies intergradeer waar hul bevolkings ontmoet. C. m. monedula intergradeer byvoorbeeld met C. m. soemmerringii in ’n oorgangstrook wat van Finland suid strek oor die Baltiese lande en Oos-Pole tot in Roemenië en Kroasië.
Beskrywing
Die kerkkraai is 34-39 cm lank en is die tweede kleinste lid van die genus Corvus. Die meeste vere is blinkswart, met ’n pers (in die subspesies monedula en spermologus) of blou (in die subspesies cirtensis en soemmerringii) skynsel aan die kroon, voorkop en sekondêre slagpenne, en ’n groenblou skynsel aan die keel, primêre slagpenne en stert. Die wange, agternek en nek is lig- tot silwergrys. Die bene en kort, stewige snawel is swart; laasgenoemde se lengte maak sowat 75% van dié van die res van die kop uit. Die mannetjies en wyfies lyk eenders. Kerkkraaie veveer van Junie tot September in die westelike dele van hul verspreidingsgebied en ’n maand later in die ooste daarvan.
Jong voëls se vere is dowwer. Die kop het soms ’n effense groen skynsel en die basis van die vere is daar bruin. Die agterkant en sykante van die nek is donkergrys. Die stert het smaller vere en ’n groenerige skynsel.
Heather McDonald
Heather McDonald (gebore 14 Junie 1970) is 'n Amerikaanse skryfster en aktrise. Sy is bekend vir haar rolle in die rolprente White Chicks (2004) en Dance Flick (2009), en in die televisiereekse The Lyricist Lounge Show (2000) en Female Moments (2014).
Walter Cartier
Walter Cartier (29 Maart 1924 – 17 Augustus 1995) was 'n Amerikaanse akteur. Hy was bekend vir sy rolle in die rolprente Somebody Up There Likes Me (1956), A Face in the Crowd (1957), en Fiddler on the Roof (1971), en in die televisiereeks The Phil Silvers Show (1955).
Jade Yorker
Jade Yorker (gebore 16 Junie 1985) is 'n Amerikaanse akteur. Hy is bekend vir sy rolle in die rolprente He Got Game (1998), Music of the Heart (1999), Prime (2005), en Gridiron Gang (2006).
Artemisina transiens
Artemisina transiens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Artemisina en tot die familie Microcionidae. Die wetenskaplike naam van die spesie is die eerste keer geldig gepubliseer in 1890 deur Topsent.
Daniel Seltzer
Daniel Seltzer (13 Februarie 1933 – 2 Maart 1980) was 'n Amerikaanse akteur. Hy was bekend vir sy rol in die rolprent An Unmarried Woman (1978).
2011 Chinese Grand Prix
Die 2011 Formule Een Chinese Grand Prix is op 17 April 2011 op die Shanghai Internasionale Renbaan in China gehou. Dit was die vierde wedren van die kampioenskapseisoen en is deur Lewis Hamilton in sy Mercedes gewen.
Foliensuur
Foliensuur ook genaamd vitamien B9 of folaat is 'n wateroplosbare vitamien van die vitamien B-kompleks.
Vitamien B9 (foliensuur en folaat) is noodsaaklik vir verskeie funksies van die liggaam. Dit is onontbeerlik tydens vinnige selvorming, soos tydens swangerskap wanneer die embrio vinnig groei. Dit help ook in die vorming van rooibloedselle, sintese van DNS en herstel van RNS van volwassenes en kinders.
Bronne
Alle lewende organismes benodig foliensuur, maar mense en diere kan dit nie self sintetiseer nie. Dit moet uit hul dieet verkry word, en daarom is dit 'n essensiële nutrient of voedingstof vir hulle.
Die beste bron van folaat in voedsel is groen blaargroente, veral spinasie (die Latynse 'folium' beteken 'blaar'), maar spruitjies, broccoli, kool, aspersies, vrugte (veral sekere sitrusvrugte) en gis bevat ook folaat. Sommige soorte vleis bevat ook heelwat foliensuur, soos lewer en (in 'n mindere mate) niertjies.
Die natuurlike folate, soos dié wat in voedsel voorkom (byvoorbeeld 5-MTHF), is taamlik onstabiel. Dit is gevoelig vir lig, suurstof in die lug en die oesproses. Die verlies tydens die oes, verwerking en voedselvoorbereiding is ook hoog. Binne 'n paar dae tot 'n week na die oes van 'n plant is al die natuurlike folaat reeds geïnaktiveer.
Sarel Venter
Ds. Sarel Daniël Venter (Colesberg, Kaapkolonie, 1826 – Bethulie Oranje-Vrystaat, 12 Oktober 1895) was ’n predikant in die Gereformeerde Kerk wat in 1877 ’n kerkskeuring op Bethulie veroorsaak en sy eie gemeente, die Gereformeerde kerkgemeente van Bethulie, gestig het. Daar was onder sy leiding ook splintergroepe op Burgersdorp, Reddersburg, Philipstown en Boshof. Hy was die eerste gebore Suid-Afrikaners wat Gereformeerde predikant geword het.
Herkoms en opleiding
Sarel Venter was die seun van Jan Adriaan Venter, een van die stigters van die Gereformeerde kerk Colesberg waar die kerkstryd hewig was en waarin J.A. Venter se dogter Hester Venter en haar man, I.D. du Plessis, 'n leidende aandeel geneem het, en Magrieta Louw. Ná die stigting van die Gereformeerde Kerk onder leiding van ds. Dirk Postma in Februarie 1859 op Rustenburg, het die tweede Sinode, dié op Rustenburg in 1863, besluit om die nypende tekort aan predikante volgens artikel 8 van die Dordtse Kerkorde (1619) deur middel van natuurlik begaafde manne van goeie getuienis in die gemeentes aan te vul. So het Venter, toe reeds amper 40 jaar oud, twee jaar (volgens 'n ander bron 'n bietjie meer as 'n jaar) opleiding geniet onder ds. Johannes Beijer – ná ds. Postma die tweede leraar van die kerkverband – van die Gereformeerde kerk Reddersburg. Dit was omdat die Teologiese Skool Burgersdorp eers in 1869 tot stand gekom het en die beroep op predikante uit Nederland nie die gewenste uitwerking gehad het nie. Omdat prop. Venter reeds middeljarig was en maar min opleiding gehad het, het baie mense skeptiese teenoor hom gestaan en getwyfel of hy sy plek as predikant sou kon vol staan. Die Colesberg Advertiser van 12 Februarie 1867 het berig dat toe ds. Venter op Colesberg gepreek het, die kerk tot barstens toe vol was was mense wat nuuskierig was om die "skaapwagter" en die "eenvoudige boer" te hoor preek.
Predikant van Bethulie
Venter is op 3 September 1866 as eerste vaste predikant van die Gereformeerde kerk Bethulie beroep nadat ds. Beijer dié gemeente in 1864 gestig het onder die naam Heidelberg. Sy traktement is bepaal op £275 per jaar driemaandeliks vooruit betaalbaar. Later is daarby nog 'n getal slagskape gevoeg. Verder sou 'n woning aan hom verskaf word wat gemeubileer sou word deur die kerkraad. Gedurende 1877 het ds. Venter en sy broer Jacobus Johannes Venter met die kerklike leiding van ds. Dirk Postma, gebots oor die persoon van ds. Beijer en veral oor die doelbewuste sendingbeleidsformulering in die Gereformeerde Kerk gedurende 1870 in die Kaapkolonie. Op 21 Oktober 1866 is prop. Venter as predikant van Bethulie bevestig in die kerkgeboutjie in Pellissierstraat wat ook as pastorie gedien het. Uitnodigings na die bevestiging is ook gerig aan die plaaslike landdros, die raadslede en die dorpskommissie.
Kerkskeuring
Ds. Venter het hom op die Sinode van 1873 in die minderheid geformuleer toe die Sinode gelykstelling tussen blank en nieblank as gelyke bediening in een kerkgebou gedefinieer het, terwyl ds. Venter daaronder gelyke onderwys en dit in dieselfde skool sowel as saamsit in dieselfde kerkgebou wou verstaan. Hy het daarna die skyf van kerklike polemiek geraak, in 1877 vierkantig met ds. Postma gebots en stig in dié jaar saam met 'n groep aanhangers die Gereformeerde kerkgemeente te Bethulie, met splintergroepe op Burgersdorp, Reddersburg, Philipstown en Boshof. Op Reddersburg het byvoorbeeld 'n kerk "sorterende onder ds. Venter van Bethulie" ontstaan. In 1883 is op Reddersburg 'n kerkgebou opgerig deur die Venter-kerk. Ds. J.S.L. Venter, wat sedert sy bedanking as predikant van Pretoria op Reddersburg gewoon het, het in 1884 ook die kerk bedank en oorgegaan na die Venter-kerk. Hy het saam met hom ook weer 'n aantal lidmate geneem. Die bestaan van die Venter-kerk op Reddersburg het egter net tot 1889 geduur, nes op Bethulie, toe die lidmate weer opgeneem is in die gemeente.
Hereniging
In 1889 het die Venter-kerk weer onderhandelings met die Gereformeerde Kerk aangeknoop. Hierdie onderhandelings het uitgeloop op ’n hereniging van die grootste deel van die Venter-kerk se lidmate met die Gereformeerde Kerk in 1890. Die deel wat nie verenig het nie, het nie as afsonderlike kerk bly bestaan nie (moontlik omdat hul getalle te gering was), maar hulle aangesluit by die NG gemeente Bethulie. Kort voor lank was daar op Bethulie geen teken meer van die skeuring te bespeur nie.
Min van die kerk se doen en late is vandag nog bekend omdat ouderling Snyman later die kerkraad se notuleboeke vernietig het sodat die nageslag nie kon weet wat daarin staan nie. Nadat sy gemeente ontbind en grotendeels met die Gereformeerde Kerk herenig het, het ds. Venter vergeefs weer probeer om in die Gereformeerde Kerk opgeneem te word. Daarna het hy hom sonder die status van predikant as boer op sy plaas teruggetrek het.
Huwelikslewe
Hy was eers getroud met Johanna Petronella Venter en hulle het ses dogters en 'n seun gehad. Ná haar dood is hy getroud met die weduwee Anna Catharina Coetzee, gebore Pretorius. Uit hierdie huwelik is 'n dogter gebore.
Marizanne Kapp
Marizanne Kapp (gebore 4 Januarie 1990) is 'n Suid-Afrikaanse internasionale krieketspeler wat 126 Internasionale eendagwedstryde en 84 Twintig20 Internasionale wedstryde vir Suid-Afrika se nasionale vrouekrieketspan gespeel het sedert haar debuut in 2009.
Palau
Palau, amptelik die Republiek Palau (Engels: Republic of Palau, Palauaans: Beluu er a Belau), is 'n eilandstaat in die Stille Oseaan en Oseanië net noord van die ewenaar, sowat 800 km oos van die Filippyne en 3 200 km suid van Tokio. Aangesien dit in 1994 ontstaan het uit Verenigde Nasies trusteeskap (geadministreer deur die Verenigde State), is dit een van die wêreld se jongste en kleinste soewereine lande. In Engels word die naam soms as Belau gespel in ooreenstemming met die inheemse uitspraak. Dit is voorheen ook as Pelew gespel. Palau bestaan uit sowat 340 eilande van die Karoline-eilande; die aangrensende Gefedereerde State van Mikronesië beslaan die ander deel van dié argipel.
Palau beslaan 'n oppervlakte van 459 km² en het 'n bevolking van sowat 21 500 in 2016 gehad. Palau is in die ooste van die Filippyne, in die noordooste van Indonesië, in die noordweste van Papoea-Nieu-Guinee en in die weste van die Gefedereerde State van Mikronesië geleë. Die hoofstad is Ngerulmud en die grootste stad is Koror.
As gevolg van die Spaans-Amerikaanse Oorlog is die argipel in 1899 deur Spanje aan die Duitse Keiserryk verkoop en by Duits-Nieu-Guinee ingelyf. Tydens die Eerste Wêreldoorlog is dit deur Japan beset en het na die oorlog 'n Volkebond-mandaat geword. Tydens die Tweede Wêreldoorlog is dit deur die Verenigde State beset en het in 1947 'n trougebied van die Verenigde Nasies geword. Palau het op 1 Oktober 1994 'n Verdrag oor vrye assosiasie met die Verenigde State onderteken, waarmee dit 'n onafhanklike land geword het. Die Verenigde State is nog steeds vir die verdediging van Palau verantwoordelik.
Palau is onderverdeel in 16 deelstate:
Swartkurper
Die Swartkurper (Oreochromis placidus) is 'n varswatervis wat in die oostelike riviere van Suider-Afrika voorkom, vanaf die Zambezirivier tot by Mkuze in KwaZulu-Natal. In Engels staan die vis bekend as die Black tilapia.
Voorkoms
Die onvolwasse vis is silwer met 8-9 dowwe vertikale strepe oor die lyf. Die sagte gedeeltes van die dorsale-, anale- en stertvinne is bedek met donker willekeurige strepe en ligte kolletjies. Die volwasse vis is olyfbruin aan die bokant en silwer aan die onderkant met 'n ligtegrys kop en vinne. Broeiende mannetjies is dofgrys met 'n donker keel en vinne en swart merke op die kop. Die vis word tot 30 cm lank en die Malawi-hengelrekord is 1.1 kg.
Habitat
Die vis leef in beskermde gedeeltes vol plantegroei aan rivieroewers, vloedvlakte mere en strandmere. Die vis word gereeld saam met die bloukurper gevind.
1854
Die jaar 1854 was 'n gewone jaar wat volgens die Gregoriaanse kalender op 'n Sondag begin het. Dit was die 54ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Lichtenrader BC 25
Lichtenrader BC 25  is 'n sokkerklub uit Berlyn, die hoofstad van Duitsland. Lichtenrade is 'n stadswyk van Berlyn.
Die klub se grootste prestasie was om in 2009 verrassend die Berlynse titel te wen en na die Oberliga Noordoos-Noord te promoveer.
Pous Theodorus
Pous Theodorus kan verwys na een van twee pouse en 'n teenpous van die Rooms-Katolieke Kerk nl:
Dmitri Mendelejef
Dmitri Mendelejef (geb. 8 Februarie 1834 – † 2 Februarie 1907) was 'n Russiese chemikus en uitvinder. Die eerste weergawe van die periodieke tabel van chemiese elemente word aan hom toegeskryf. Anders as ander bydraers tot die tabel het Mendeleev die eienskappe van elemente voorspel wat op daardie tydstip nog nie ontdek is nie.
Lewensloop
Dmitri Mendelejef is gebore in Tobolsk, Siberië tot Ivan Pavlovich Mendeleev en Maria Dmitrievna Mendeleeva (gebore Kornilieva). Sy oupa was Pavel Maximovich Sokolov, 'n Russiese priester. Ivan het saam met sy broers nuwe familiename aanvaar toe hulle 'n kweekskool by Tver bygewoon het.
Mendelejef was die jongste van 17 kinders (daar is verskille tussen bronne oor die presiese getal). Teen die ouderdom van 13 na sy vader se afsterwe en die vernietiging van sy moeder se fabriek in 'n brand, het Mendelejef die gimnasium in Tobolsk bygewoon.
In 1849 het die verarmde Mendelejef gesin verhuis na Sint Petersburg in Rusland waar hy verder gaan studeer het in 1850. Nadat hy gegradueer het, het hy tuberkulose onder lede gehad wat hom aangespoor het om na die Krimskiereiland te verhuis aan die noordkus van die Swartsee in 1855. Daar het hy die hoof wetenskaponderwyser geword aan die Simferopol-gimnasium. In 1857 nadat hy herstel het, het hy na Sint Petersburg teruggekeer.
Tussen 1859 en 1861 het hy werk gedoen op die kapilêre gedrag van vloeistowwe en die werking van die spektroskoop in Heidelberg. In laat Augustus van 1861 het hy sy eerste boek oor die spektroskoop geskryf waarvoor hy baie lof ontvang het. In 1862 is hy getroud met Feozva Nikitichna Leshcheva. Mendelejef het 'n Professoraat in Chemie aan die Saint Petersburg Instituut vir Tegnologie verwerf en was ook verantwoordelik daarvoor dat Saint Petersburg teen 1871 erken is as een van die vooraanstaande sentra vir chemiese navorsing. In 1865 het hy 'n doktoraat verwerf vir sy verhandeling getiteld "Oor die Kombinasies van Water in Alkohol". In 1876 het hy 'n verhouding met Anna Ivanova Popova aangeknoop en is eers 'n maand nadat hy met Popova getroud is van Lescheva geskei in 1882. Selfs na sy egskeiding was Mendelejef tegnies gesproke 'n bigamis aangesien die Russies Ortodokse Kerk ten minste 7 jaar vereis het voordat iemand wettig kon hertrou. Sy egskeiding en die omstredenheid daarom was deels verantwoordelik vir sy mislukte toelating tot die Russiese Akademie vir Wetenskappe (ten spyte van sy wêreldroem). Sy dogter uit sy tweede huwelik, Lyubov, was getroud met die beroemde Russiese digter Alexander Blok. Sy ander kinders was Vladimir en dogter Olga vanuit sy eerste huwelik met Feozva en seun Ivan en 'n tweeling by Anna.
Al het Mendelejef wêreldwyd erkenning ontvang van wetenskaplike verenigings dwarsoor Europa insluitende die Copley Medalje van die Royal Society van Londen, het hy van Sint Petersburg Universiteit op 17 Augustus 1890 bedank.
Mendelejef het ook die samestelling van olie in olievelde ondersoek en was behulpsaam in die vestiging van die eerste olieraffinadery in Rusland.
Mary McDonnell
Mary McDonnell (gebore 28 April 1952) is 'n Amerikaanse aktrise. Sy is bekend vir haar rolle in die rolprente Dances with Wolves (1990), Donnie Darko (2001), en Margin Call (2011), en in die televisiereeks Battlestar Galactica (2004).
Kortverhaal
Die kortverhaal is nie soos sy naam aandui, bloot 'n korter verhaal nie; dit is 'n prosawerk met 'n besonder strak bou. In die kortverhaal gaan dit nie soseer om die gebeure nie; dit gaan om karakteronthulling, om die openbaring van 'n bepaalde aspek van die menslike bestaan. Die hoofkarakter word gewoonlik op 'n bepaalde oomblik in sy lewe getoon, waarop hy tot 'n dieper insig in die lewe kom. Die kortverhaal is dramaties eerder as epies.
Lengte
In terme van lengte, is die woordtelling tipies tussen 1 000 en 4 000 vir kortverhale; sommige het egter 15 000 woorde en word steeds as kortverhale geklassifiseer. Verhale met minder as 1 000 woorde word soms na verwys as "kort-kortverhale", of "blitsfiksie".
Artemisina tubulosa
Artemisina tubulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Artemisina en tot die familie Microcionidae. Die wetenskaplike naam van die spesie is die eerste keer geldig gepubliseer in 1964 deur Koltun.
Achariaceae
Achariaceae is die wildeperske-familie wat hoort tot die orde Malpighiales. Daar is 150 spesies wêreldwyd wat hoort tot die familie en 3 spesies kom plaaslik voor waarvan aldrie bome is.
Spesies
Van die Suid-Afrikaanse spesies is:
Aloidendron sabaeum
Aloidendron sabaeum is vetplant wat tot die familie van aalwyne (Asphodelaceae) behoort. Die plant is inheems aan Saoedi-Arabië en Jemen.
Tonio Selwart
Tonio Selwart (9 Junie 1896 – 2 November 2002) was 'n Amerikaanse akteur. Hy was bekend vir sy rolle in die rolprente Wilson (1944), The Hitler Gang (1944), Helen of Troy (1956), en The Other Side of the Wind (2018).
Anthony Caruso (akteur)
Anthony Caruso (7 April 1916 – 4 April 2003) was 'n Amerikaanse akteur. Hy was bekend vir sy rolle in die rolprent Anna Lucasta (1949) en in die televisiereekse Get Smart (1965), Star Trek (1966), en The Time Tunnel (1966).
Groenpootruiter
Die Groenpootruiter (Tringa nebularia) is 'n algemene somertrekvoël wat by kus- en varswatermassas voorkom en talle oorwinter. Die streekbevolking is 30,000 pare. Die voël is 30 – 34 cm lank, 140 - 250 g groot met 'n vlerkspan van 68 cm. In Engels staan die voël bekend as die Common Greenshank.
Burt Young
Burt Young (gebore 30 April 1940) is 'n Amerikaanse akteur en skrywer. Hy is bekend vir sy rolle in die rolprente Chinatown (1974), Rocky (1976), en Win Win (2011).
1855
Die jaar 1855 was 'n gewone jaar wat volgens die Gregoriaanse kalender op 'n Maandag begin het. Dit was die 55ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Alyssa Sutherland
Alyssa Sutherland (gebore 23 September 1982) is 'n Australiese aktrise, regisseuse, en skryfster. Sy is bekend vir haar rolle in die rolprent The Devil Wears Prada (2006) en in die televisiereekse Vikings (2013) en The Mist (2017).
Boris Balinsky
Boris Ivan Balinsky (23 September 1905, Kiëf, Russiese Ryk - 1 September 1997, Johannesburg, Suid-Afrika) was 'n Oekraïense en Suid-Afrikaanse bioloog, embrioloog, entomoloog, professor aan die Universiteit van Kiëf en die Universiteit van die Witwatersrand. Hy was 'n Pionier-navorser op die gebied van eksperimentele embriologie, elektronmikroskopie en ontwikkelingsbiologie. Hy het die gewilde handboek in embriologie An Introduction to Embriology geskryf.
Balinsky was 'n student van Ivan Schmalhausen en was een van die eerstes wat eksperimenteel organogenese in amfibiese embrio's veroorsaak het. Op 28-jarige ouderdom was hy 'n volledige universiteitsprofessor en adjunkdirekteur van die Instituut vir Biologie in Kiëf. Hy het 'n erkende kenner van die ontwikkeling van visse en amfibieë geword. Sy vrou is kort voor die Tweede Wêreldoorlog as 'n "vyand van die Sowjet-volk" vervolg. Sy sterf kort na haar gevangenisstraf as gevolg van die gevolge daarvan.
Tydens die Tweede Wêreldoorlog het Balinsky onder die Duitse besetting gebly en na Poznań, Pole, en later München, Duitsland, gevlug. Vir 'n kort ruk werk hy in Skotland in Conrad Hall Waddington se laboratorium vir muise-embriologie.
Uiteindelik is hy na Suid-Afrika om een van die stigters van Suid-Afrikaanse eksperimentele biowetenskap te word. Balinsky het ook in entomologie gewerk en nuwe soorte Plecoptera, Odonata en motte uit die familie Pyralidae beskryf, hoofsaaklik van die Kaukasus en Suid-Afrika.
Hy het 'n seun John B. Balinsky gehad wat ook 'n wetenskaplike is.
Allen Case
Allen Case (8 Oktober 1934 – 25 Augustus 1986) was 'n Amerikaanse akteur. Hy was bekend vir sy rolle in die televisiereekse The Rifleman (1958), The Deputy (1959), The Legend of Jesse James (1965), en The Time Tunnel (1966).
Shire-kurper
Die Shirekurper (Oreochromis shiranus) is 'n varswatervis wat in die Malawimeer, die onderste gedeelte van die Shirerivier en die onderste gedeelte van die Zambezirivier voorkom. Hulle kom ook in die Chilwa- en Chiutamere voor. In Engels staan die vis bekend as die Shire tilapia.
Voorkoms
Die vis is olyfkleurig met 'n ligte roomkleurige of geel skynsel. By die volwasse mannetjies word die rante van die dorsale- en stertvinne helder oranje. Die vis word tot 37 cm lank.
Habitat
Hulle leef in die rietagtige areas en moerasse asook in beskermde plantwortelareas langs rivieroewers. Hulle vreet alge, plante en fitoplankton. Die vis broei gedurende die somer nadat die mannetjies 'n nes gebou het van 50–90 cm in deursnee. Die wyfies is mondbroeiers.
Mary Elizabeth McDonough
Mary Elizabeth McDonough (gebore 4 Mei 1961) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Impure Thoughts (1985) en Heaven Sent (1994), en in die televisiereekse The Waltons (1971) en The West Wing (1999).
Masjiengeweer
'n Masjiengeweer is 'n outomatiese gemonteerde of draagbare vuurwapen, wat ontwerp is om patrone vinnig agtereenvolgend vanuit 'n ammunisiegordel of 'n groot-kapasiteit magasyn te vuur. Die spoed waarteen 'n masjiengeweer vuur is oor die algemeen honderde koeëls per minuut. Vroeë masjiengewere was nie outomaties nie, maar handaangedrewe, deur byvoorbeeld 'n handvatsel te draai wat lope roteer het.
Definisie
'n Masjiengeweer is 'n outomatiese vuurwapen wat ammunisie afvuur en in staat is om volgehoue vuur te kan handhaaf. Dikwels word die verbrandingsgasse van die ammunisie as terugslag krag gebruik om die wapen weer te laai en af te vuur.
Nie alle outomatiese wapens is egter masjiengewere nie. Om die term masjiengeweer te gebruik, moet die genoemde elemente van die definisie aanwesig wees. 'n Masjiengeweer vuur ammunisie van 'n kaliber van minstens 12,7 mm ('n halfduim) tot minder as 20 mm.
Submasjiengewere vuur pistoolammunisie af. Aanvalsgewere gebruik geweerammunisie en kan outomaties vuur, maar word nie gebruik om volgehoue vuur te lewer nie. Snelvuurkannone gebruik ammunisie van 'n kaliber van 20 mm en groter.
Geskiedenis
Leonardo da Vinci het reeds 'n hoëvuurtempowapen ontwerp waarop 'n aantal lope gelyktydig afgevuur kon word. In die 14de eeu word die sogenaamde orrelkanon ontwerp, 'n wapen wat ooreenstem met Da Vinci se ontwerp.
'n Voorganger van die masjiengeweer is in 1718 deur die Brit James Puckle gebou. Die skeepswapen het 'n draaiende magasyn, maar moes steeds deur 'n slaghaan met vuursteen afgevuur word.
In die Amerikaanse Burgeroorlog was die Gatling-kanon bekend, 'n wapen wat toegerus was met 'n aantal lope wat met 'n slinger aan die kant gedraai kon word, wat die verskillende lope om die beurt geskiet het. Die masjiengeweer is die eerste keer in die geskiedenis gebruik op 31 Mei 1862 in die Slag van Fair Oaks en Darbytown Road.
Die Montigny mitrailleuse, wat in die Frans-Pruisiese oorlog van 1870 gebruik is, kan beskou word as die voorloper van die moderne masjiengewere wat in die Eerste Wêreldoorlog die eerste keer op groot skaal gebruik is, beide lig en swaar. Enkele bekende voorbeelde is:
Oorsig van moderne masjiengewere
In teenstelling met semi-outomatiese vuurwapens, wat een snellertrek per ronde afgevuur benodig, is 'n masjiengeweer ontwerp om aan te hou skiet solank die sneller ingedruk word. Deesdae is die term beperk tot relatief swaar wapens wat deur bemanning bedien word, wat deurlopende of gereelde sarsies van outomatiese vuur kan lewer, solank as wat ammunisie aangevul word. Masjiengewere word teen infanterie, laagvlieënde vliegtuie, klein bote en lig / ongepantserde landvoertuie gebruik, en kan onderdrukkende vuur (direk of indirek) lewer of gebiedweerhouding afdwing op 'n gebied met onafgebroke vuur. Hulle word gewoonlik op vinnige aanvalsvoertuie gemonteer, soos bakkies om swaar mobiele vuurkrag te verskaf, gepantserde voertuie soos tenks om klein teikens te betrek en op vliegtuie as verdedigingsbewapening of vir die skiet van grondteikens, alhoewel ware masjiengewere op vegvliegtuie meestal oorgeneem is deur grootkaliber draaikanonne.
Sommige masjiengewere kan in die praktyk ure lank aanhoudend gevuur; ander outomatiese wapens oorverhit na minder as 'n minuut se vuur. Aangesien hulle baie warm word, word die meeste van die ontwerpe vanuit 'n oop grendel geskiet om lugafkoeling tussen die sarsies moontlik te maak. Hulle het gewoonlik ook 'n loopverkoelingstelsel, swaargewigloop wat langsaam verhit word, of 'n verwyderbare loop wat toelaat dat 'n warm loop vervang kan word.
Alhoewel onderverdeel in 'lig', 'medium', 'swaar' of 'algemene doel', is die ligte masjiengewere geneig om aansienlik groter en swaarder te wees as standaard infanteriewapens. Medium en swaar masjiengewere word op 'n driepoot of op 'n voertuig gemonteer; wanneer te voet gedra, benodig die masjiengeweer en gepaardgaande toerusting (driepoot, ammunisie, ekstra lope) addisionele operateurs.
Masjiengewere het gewoonlik eenvoudige ystervisiere, hoewel die gebruik van spesiale optika al hoe meer algemeen word. 'n Algemene mikstelsel vir direkte vuur is om vaste ("bal") rontes en ligspoorrontes af te wissel (gewoonlik een ligspoorronte vir elke vier balrontes), sodat skuts die trajek kan sien en die vuur na die teiken kan rig, ook vir ander soldate.
Franse oorsese gebiede
Die Franse oorsese gebiede (Frans: France d'outre-mer) is 13 gebiede wat dele van die Franse staatsgebied en die Europese Unie buite van Europa uitmaak. Die gebiede het 'n bevolking van 2 685 705 op 1 Januarie 2011 gehad.
Die Franse oorsese gebiede is tot die grondwetlike wysiging van 23 Maart 2003 oorsese departement – oorsese Gebied (les DOM-TOM, Département d’outre-mer – Territoire d’outre-mer) genoem. Die gebiede is oorwegend voormalige Franse kolonies.
Die gebiede word ingedeel in oorsese départements (Départements d’outre-mer); oorsese kollektiewe gebiede (Collectivités d’outre-mer) met kollektiewe gebiede (collectivité territoriale), gebiede (territoire) en oorsese lande (pays d’outre-mer); spesiaal statuut (Statut spécifique) en onbewoonde gebiede (Territoires inhabités).
In die historiese konteks bestaan daar 'n verskil tussen kolonies en protektorate, wat onder Franse beheer, maar amptelik onafhanklike lande was.
Bee Gees
Die Bee Gees is Australiese popgroep wat groot sukses in die 1960's en 1970’s behaal het. Die groep het bestaan uit die drie Gibbs-broers, Barry, Maurice en Robin Gibb. Die Bee Gees se totale verkope was meer as 200 miljoen albums wat hulle in uitgelese geselskap soos Pink Floyd en The Rolling Stones plaas. Naas The Beatles word hulle as die beste Britse liedjieskrywers beskou.
Die groep maak hul deurbraak in 1967 in Engeland met die nommer-een treffer, Massachusetts. Hulle word veral onthou vir die musiek van die fliek Saturday Night Fever, wat hulle self geskryf én gesing het. Met hulle hoë stemme en vibrato- en falsetto-harmonieë het hulle treffers soos Jive Talkin’, Staying Alive, How Deep Is Your Love en Night Fever opgelewer.
Geskiedenis
Die groep is om die tweeling Robin Gibb (1949–2012, sang) en Maurice Gibb (1949–2003, sang, baskitaar en klawerbord) en hul ouder broer Barry Gibb (1946, kitaar en sang) gebou. Hulle is almal op die Maneiland aan die Britse kus gebore.
In die laat 1950s emigreer hulle na Australië, waar hulle hul musiekloopbaan begin. In Januarie 1967 keer hulle na die Verenigde Koninkryk terug, waar hulle roem verwerf. In 1975 trek die broers na Florida in die Verenigde State van Amerika, waar hulle gewoon en albums opgeneem het.
Maurice is in 2003 oorlede en Robin op 20 Mei 2012.
Milton Selzer
Milton Selzer (25 Oktober 1918 – 21 Oktober 2006) was 'n Amerikaanse akteur. Hy was bekend vir sy rolle in die rolprente Marnie (1964) en Sid and Nancy (1986), en in die televisiereekse Get Smart (1965) en The Harvey Korman Show (1977).
Pous Martinus
Pous Martinus kan verwys na een van drie pouse van die Rooms-Katolieke Kerk nl:
Die name Martinus II en Martinus III ontbreek omdat verwarring ontstaan het met Pous Marinus I en Pous Marinus II.
Aloe vallaris
Aloe vallaris is 'n aalwyn wat endemies aan Angola is waar dit in die Serra de Chela voorkom.
Artemisina vulcani
Artemisina vulcani is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Eskimo-Aleoetiese tale
Die Eskimo-Aleoetiese tale is ’n taalfamilie afkomstig uit Groenland, die noorde van Kanada, Alaska en dele van Siberië. Die taalgroep word in sy geheel Inuïties genoem in Groenland, Kanada en Wes-Alaska, Yupik in Noord-Alaska en Yuit in Siberië. Die term "Eskimo" word nie deur die meeste sprekers van die taal aanvaar nie weens die negatiewe konnotasie wat aan die woord verbonde is.
Vanweë die geografiese skeiding van die verskillende Inuïetiese bevolkingsgroepe is die dialekte van die Eskimo-Aleoetiese tale so ver van mekaar verwyder dat baie sprekers mekaar nie meer verstaan nie. Die Aleoetiese tale het die minste sprekers; dit word nog net gepraat op die Aleoete-, Pribilof- en Komandorski-eilande in die Beringsee.
Kassel
Kassel (tot en met 1926 amptelik Cassel) is die derde grootste stad in die Duitse deelstaat Hesse ná Frankfurt am Main en Wiesbaden.
Kassel het vanaf 1277 as administratiewe setel van die Landgraafskap Hesse gedien en tussen 1567 en 1803 as hoofstad van die Landgraafskap Hesse-Kassel en die Keurvorstedom Hesse (tot 1866). Verskeie residensies en kastele dateer uit dié tydperk, waaronder die Orangerie in de baroktuin Karlsaue en die kasteel Wilhelmshöhe, geleë in die Bergpark Wilhelmshöhe - 'n landskapstuin in die barokstyl wat vanaf 1693 volgens 'n idee van die landgraaf van Hesse-Kassel ontstaan het en deur Unesco sedert 2013 as wêrelderfenis gelys word. Die stad is tans die administratiewe sentrum van die distrik Kassel en die Landkreis (munisipaliteit) Kassel.
Geografie
Kassel lê in die noordelike gedeelte van Hessen naby die grens met Nedersakse in die sogenaamde Kasseler Becken, 'n ruim keteldal wat ook die uitgestrekte vlaktes van die Fuldarivier behels. Die keteldal word deur vyf bergreekse omring: Die Langenbergen in die suidweste en die Habichtswald in die weste (wat albei deel uitmaak van die Habichtswald-natuurpark), die suidelike uitlopers van die Reinhardswald in die noordooste, die Kaufunger Wald (wat deel uitmaak van die Meißner-Kaufunger Wald-natuurpark) in die ooste en die Söhre in die suidooste en suide.
Hierdie vyf bergreekse word deur twee bergrûens, wat noord en suid van Kassel in wes-oostelike rigting loop, met mekaar verbind sodat die Kasseler Becken - afgesien van die Fulda se riviervallei, wat in noord-suidelike rigting deur die berge sny - volledig deur berggebiede omsluit word.
Die stadsgebied se warm en milde mikroklimaat verskil duidelik van die klimaattoestande van sy bergagtige omgewing. Danksy die beskermde ligging in 'n keteldal, wat deur hoër geleë bosgebiede omsluit word, is Kassel teen swaar onwere beskut, en aangesien die lug veral in die somer in die keteldal vasgevang word, word in die laer geleë stadsbuurte dikwels temperature aangeteken wat tussen 3 en 5 °C hoër as in die omgewing is.
Die belangrikste stede en dorpe, wat aan Kassel se stadsgebied grens, is Baunatal, Vellmar, Niestetal, Fuldatal, Fuldabrück, Kaufungen en Lohfelden. Kassel word deur drie snelweë (die A7, A44 en A49), vyf nasionale roetes en 'n aantal belangrike spoorlyne (waaronder ICE-treinverbindings) en die nabygeleë lughawe Kassel-Calden met ander metropole verbind. Die mees nabygeleë stede is Hannover (met 'n padafstand van 164 kilometer noord van Kassel), Göttingen (55 kilometer noordoos van Kassel), Erfurt (185 kilometer oos van Kassel), Frankfurt am Main (193 kilometer suid van Kassel), Siegen (165 kilometer suidwes van Kassel), Dortmund (165 kilometer wes van Kassel) en Paderborn (84 kilometer noordwes van Kassel).
Damian Young
Damian Young (gebore 27 Oktober 1961) is 'n Amerikaanse akteur. Hy is bekend vir sy rolle in die rolprente Everybody's Fine (2009), Edge of Darkness (2010), Red State (2011), en Birdman or (The Unexpected Virtue of Ignorance) (2014).
1856
Die jaar 1856 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 56ste jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad.
Katheryn Winnick
Katheryn Winnick (gebore 17 Desember 1977) is 'n Kanadese aktrise en regisseuse. Sy is bekend vir haar rolle in die rolprente Stand Up Guys (2012) en The Dark Tower (2017), en in die televisiereeks Vikings (2013).
Rya Avenant
Rya Avenant is ’n skuilnaam van die bekende avontuurverhaal-skrywer Doc Immelman (*23 April 1928-† 9 Maart 2013).
Skryfwerk
As Rya Avenant skryf Immelman Seevaart van verraad (1965) en Onseker liefde (1980).
In Seevaart van verraad is Alba Roodt lid van die Geheime Diens en vaar saam met die luukse plesierboot vanaf Kaapstad na Lourenço Marques sodat sy die geheime lys wat aan een van die passasiers oorhandig gaan word, kan onderskep.
Onseker liefde is ’n liefdesverhaal wat hy later onder sy eie naam herdruk.
Sien ook
Vir volledige biografiese inligting verwys na:
Kenneth Casey
Kenneth Casey (10 Januarie 1899 – 10 Augustus 1965) was 'n Amerikaanse akteur. Hy was bekend vir sy rolle in die rolprente Crimes and Misdemeanors (1989), The Fighter (2010), The Counselor (2013), en Magic in the Moonlight (2014).
CBC/Radio-Canada
Die Canadian Broadcasting Corporation (CBC)/Radio-Canada is een van die wêreld se grootste openbare uitsaaikorporasies wat nasionale radio- en televisienetwerke vir Kanadese gehore in Engels en Frans bedryf. CBC/Radio-Canada saai daarnaas ook streeksgebonde radio- en televisieprogramme in albei amptelike tale uit, asook plaaslik vervaardigde programme in Engels en inheemse tale vir die bewoners van Kanada se verre Noorde. Programme word van byskrifte vir dowes voorsien.
Vir luisteraars in oorsese gebiede word veeltalige kortgolf-radioprogramme uitgesaai.
Vanweë sy status as crown corporation of nasionale openbare onderneming word byna sestig persent van die uitsaaier se begroting uit die federale staatskas befonds, terwyl die res van sy inkomste uit advertensies en verkope van programme aan buitelandse uitsaaiers gegenereer word. CBC/Radio-Canada is onafhanklik van die regering van die dag en net vir sy algemene gedrag aanspreeklik teenoor die federale parlement.
Boskobra
Voorkoms
Die slang is geelbruin van kleur met donkerder kolle op die rug en lyf met 'n swart stert. Die pens is roomkleurig of geel en die skubbe blink. Die slang maak 'n bakkop wanneer dit bedreig word en word tussen 1.5 - 2.2 lank.
CBC/Radio-Canada
Geskiedenis
Die stigting van CBC/Radio-Canada as openbare uitsaaier op 2 November 1936, toe die ekonomiese lewe nog deur die Groot Depressie verlam is, was nie die eerste poging om 'n openbare uitsaaidiens in die land te vestig nie. Gedurende die 1920's het die spoorwegmaatskappy Canadian National Railways (CNR) die voortou geneem met die vestiging van 'n radionetwerk met stasies in Ottawa, Montreal, Toronto, Moncton en Vancouver. Sy programskedule het konserte, komiese operas, skoolprogramme en historiese dramas ingesluit, alhoewel die nasionale uitsaaityd teen die einde van 1929 nog beperk was tot drie uur per week.
Boskobra
Gif
Die gif is senuvergiftigend en onmiddellike behandeling is nodig anders sterf die pasiënt weens verlamming of versmoring. 'n Teengif is beskikbaar.
CBC/Radio-Canada
Geskiedenis
CNR se radiostasies het nogtans, saam met die British Broadcasting Corporation (BBC), as voorbeeld gedien vir die voordele wat aan die vestiging van 'n openbare uitsaaidiens verbonde was en só ook deur die Koninklike Kommissie vir Radiouitsaaidienste waargeneem is wat op 6 Desember 1928 deur die eerste minister William L. Mackenzie King benoem is en onder voorsitterskap van Sir John Aird gestaan het. Dit was duidelik dat Kanadese radiostasies in privaat besit, waarvan die eerstes destyds reeds deur Amerikaanse eienaars oorgeneem is, nie in staat sou wees om 'n volwaardige Kanadese alternatief tot die groeiende aantal radiodienste te bied wat van oorkant die grens uitgesaai is nie.
Boskobra
Algemeen
Die slang word maklik met die Swartmamba verwar en is ook 'n goeie swemmer.
CBC/Radio-Canada
Geskiedenis
Die drywende krag agter die Aird-kommissie was Charles Bowman, uitgewer van die dagblad Ottawa Citizen, wat daarvan oortuig was dat slegs 'n openbare uitsaaidiens die land teen die kulturele deurdringing deur Amerikaanse media sou kon beskerm. Die kommissie, wat verslae van dwarsoor die land ontvang en besoeke aan ander uitsaaikorporasies gebring het, het sy eie verslag op 11 September 1929 ingedien, minder as twee maande voor die ineenstorting van die effektebeurs.
Die Aird-kommissie se verslag het gepleit vir die stigting van 'n nasionale uitsaaikorporasie met die status en pligte van 'n openbare voorsiener wat uit die staatskas befonds sou word. Sodoende sou dit in staat wees om 'n uitsaaidiens te vestig wat 'n nasionale gees sou skep en betekenis sou gee aan nasionale burgerskap. Die kommissie het hom ten gunste van die uitskakeling van privaat stasies uitgespreek, waarby eienaars geldelike skadevergoeding sou ontvang.
Asbestopluma agglutinans
Asbestopluma agglutinans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Asbestopluma en tot die familie Cladorhizidae. Die wetenskaplike naam van die spesie is die eerste keer geldig gepubliseer in 2006 deur Vacelet.
Harry Semels
Harry Semels (20 November 1887 – 2 Maart 1946) was 'n Amerikaanse akteur. Hy was bekend vir sy rolle in die rolprente Hurricane Hutch (1921), The House Without a Key (1926), Sin's Pay Day (1932), en Les Misérables (1935).
Warren Casey
Warren Casey (20 April 1935 – 8 November 1988) was 'n Amerikaanse akteur en skrywer. Hy was bekend vir sy rolle in die rolprente Grease (1978), Grease 2 (1982), Easy A (2010), en The Wedding Ringer (2015).
Belmopan
Belmopan (Engels: [ˌbɛlmoʊˈpæn]) is sedert 1970 die hoofstad en naas Belize-stad en San Ignacio tweede grootste stad van Belize, 'n land in Sentraal-Amerika. Die stad het 'n bevolking van 19 458 in 2015 gehad en is in die sentrum van Belize geleë. Toe die destydse hoofstad Belize-stad in 1961 deur die orkaan Hattie verwoes is, is in die sentrum van Brits-Honduras met die oprigting Belmopan begin. Belmopan is op 1 Augustus 1970 gestig en die naam is afgelei van Belize en Mopan, 'n plaaslike rivier.
FC Den Bosch
FC Den Bosch is 'n sokkerspan in die dorp Den Bosch (Nederland) wat in die Eerste divisie speel. Die klub is in 1965 gestig toen die beide professionele sokkespanne in Den Bosch (BVV en RKVV Wilhelmina) opgehou het te bestaan. BVV het se naam verander in FC Den Bosch en in 1967 het die amateurtak van Wilhelmina aangesluit. As BVV het die klub in 1948 die nasionale titel van Nederland ingepalm.
Reba McEntire
Reba McEntire (gebore 28 Maart 1955) is 'n Amerikaanse aktrise en vervaardiger. Sy is bekend vir haar rolle in die rolprente Tremors (1990), The Little Rascals (1994), en One Night at McCool's (2001), en in die televisiereeks Reba (2001).